|  |  |
| --- | --- |
| **Kápolnásnyék Község Önkormányzat Képviselő-testülete**  **2475. Kápolnásnyék, Fő utca 28.**  **Tel.: 22/574-100, Fax: 22/368-018**  **e-mail: polgarnmester@kapolnasnyek.hu** |  |

**DÖNTÉSELŐKÉSZÍTŐ**

**IRAT**

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Alpolgármestere**

**részére**

Tárgy: A polgármester éves cafetéria juttatásának meghatározása

Készítette: Szabóné Ánosi Ildikó jegyző

Az előterjesztéssel kapcsolatos törvényességi észrevétel:

## Rendelet

Határozat x normatív

egyedi

Az előterjesztés a kifüggesztési helyszínen közzétehető:

igen x

nem

A Kormány a 27/2021. (I. 29.) Kormányrendelettelaz élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény a 46. § (4) bekezdése szerint „Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.

A közszolgálati tisztviselőkről szóló 2011. évi CXCIX. törvény (továbbiakban: Kttv.) 225/A.§ (1) bekezdés alapján a polgármester tekintetében a képviselő-testület gyakorolja a munkáltatói jogokat, így a polgármester cafetéria keret összegének megállapítása is a képviselő-testület hatásköre, azonban a veszélyhelyzet fennállása alatt a polgármesternek kellene döntenie a saját cafetéria juttatásának megállapításáról. Mivel a cafetéria jttatás éves keretösszegének megállapításával kapcsolatos döntéshozatalban a polgármester személyesen érintett, így a döntést a képviselő-testület nevében a polgármester helyettesítésével megbízott alpolgármesternek kell meghoznia.

A polgármester cafetéria-juttatására vonatkozóan az alábbi jogszabályi rendelkezésekre tekintettel kell eljárni:

A közszolgálati tisztviselőkről szóló 2011. évi CXCIX. törvény (Kttv.) 151. § és 225/L §;

Magyarország helyi önkormányzatairól szóló 2011. évi CLXXXIX. törvény (Mötv.) 73. § és 79. § (2) bekezdése;

A közszolgálati tisztviselők részére adható juttatásokról és egyes illetménypótlékokról szóló 249/2012. (VIII.31.) Korm. rendelet 9. §.

A Kttv. 151. § (1) bekezdése szerint a közszolgálati tisztviselők cafetéria-juttatásra jogosultak. A Kttv. 225/L. § (1) bekezdése előírja, hogy a polgármesteri foglalkoztatási jogviszonyra megfelelően alkalmazni kell e törvény 151. §-át is, vagyis cafetéria-juttatásban kell részesíteni a főállású polgármestert is.

A főállású polgármester felett a munkáltatói jogkört a képviselő-testület gyakorolja, esetében a képviselő-testület dönt a cafetéria-juttatás éves keretösszegéről.

A közszolgálati tisztviselők részére adható juttatásokról és egyes illetménypótlékokról szóló 249/2012. (VIII.31.) Korm. rendelet 9. § rendelkezésére tekintettel a polgármester cafetéria-juttatása nem térhet el az adott hivatalban a közszolgálati tisztviselők számára meghatározott keretösszegtől. A közszolgálati tisztviselők részére megállapított cafeteria keret összege bruttó 250.000.-Ft/fő/év.

A fentiek alapján javaslom Podhorszki István polgármester 2021. évre vonatkozó cafetéria juttatás éves kereteösszegének bruttó 250.000.-Ft-ban történő megállapítását.

Kápolnásnyék, 2021. február 26.

Kupi László

alpolgármester

Határozati javaslat

Kápolnásnyék Község Önkormányzat Képviselő-testületének

..... /2021.(II.26.)

határozata

a polgármester 2021. évi cafetéria-juttatásáról

Kápolnásnyék Község Önkormányzat Alpolgármestere - a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Kormányrendeletre, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint – Kápolnásnyék Község Önkormányzat Képviselő-testületének hatáskörében eljárva az alábbi döntést hozta:

Podhorszki István polgármester 2021. évi cafetéria-juttatásának éves keretösszegét bruttó 250.000.-Ft összegben határozom meg.

A polgármester cafetéria juttatásának igénybevételére a Kápolnásnyéki Közös Önkormányzati Hivatal cafetéria szabályzata irányadó.

Felkérem a jegyzőt, hogy a határozatom végrehajtásához szükséges intézkedéseket haladéktalanul tegye meg

A határozat végrehajtásáért felelős: Szabóné Ánosi Ildikó jegyző

A határozat végrehajtásának határideje: folyamatos